Diari Oficial de la Generalitat Valenciana


Sumari del DOGV 778, del 07-03-1988 (1988/810690)

RESOLUCIÓ d'1 de març de 1988, de la Direcció General de Centres i Promoció Educativa, per la qual es convoca l'activitat de les Escoles Viatgeres per a l'any 1988.
--------------------------------------------------------------------------------------------------------------------------------------------------------------------

### Dades del document

Número de DOGV
:   778

Data del DOGV
:   07-03-1988

Secció del DOGV
:   ALTRES DISPOSICIONS

Número del document
:   1988/810690


Data del document
:   01-03-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 1 de març de 1988, de la Direcció General de Centres i Promoció Educativa, per la qual es convoca l'activitat de les Escoles Viatgeres per a l'any 1988.  
Com en anys anteriors, la Conselleria de Cultura, Educació i Ciència, en col·laboració amb el Ministeri d'Educació i Ciència, convoca la Campanya d'Escoles Viatgeres per a l'any 1988.  
Aquesta experiència té dos grans objectius: d'una banda el descobriment de la comunitat a visitar, emprant el concepte de medi ambient global: aspectes geogràfics, ecològics, històrics, antropològics, lingüístics, etc. i d'una altra, la convivència de grups de diferents comunitats, que participen simultàniament en la mateixa ruta.  
Aquestes activitats es desenrotllaran amb una metodologia activa, desplegant hàbits de cooperació i treball en equip, preparant a l'alumne perquè s'integre en la vida social i cultural.  
Per tot això, i d'acord amb l?Ordre Ministerial de 13 de març de 1986 (BOE del 4-4-86), que regula les ajudes als alumnes que realitzen l'activitat d'Escoles Viatgeres, i en virtut de les competències del Reial Decret 2093/83, de 28 de juliol, aquesta Direcció General ha resolt:  
Primer. Podran sol·lcitar ajudes per a participar en el programa d'Escoles Viatgeres els alumnes de 6é, 7é i 8é de Centres Públics i Privats d'Educació General Bàsica de la Comunitat Valenciana.  
Segon.  
1. Els alumnes que hi participen s'integraran en grups de dèsset alumnes, acompanyats per un professor del Centre.  
2. Les escoles unitàries o graduades incompletes que no puguen arribar al nombre d'escolars esmentat en el punt 1, es podran agrupar segons criteri de proximitat geogràfica fins completar els dèsset alumnes que constituiran el grup de viatge.  
El professor que els acompanye serà d'una de les escoles que s'agrupen.  
Tercer. Les rutes i el nombre de grups que les recorreran són els que detalla l'Annex I d'aquesta Resolució.  
Quart. Els grups participants s'incorporaran a la capçalera de ruta el dimarts de cada setmana i n'eixiran el dilluns de la setmana següent.  
Cinqué.  
1. Us sol·licituds aniran acompanyades per la documentació següent:  
a) Aprovació del Consell Escolar del Centre, si es tracta de Centres Públics o Privats concertats, o de l?òrgan col·legiat corresponent en el cas de Centres Privats no concertats que el tinguen establert.  
b) Avantprojecte d'activitats a realitzar inserit en la programació del Centre, i compromís d'elaborar un projecte de contacte amb el medi a visitar, que siga integrador i global, referit a la ruta corresponent, quan s'accepte la petició.  
c) Autoritzacions del pare, la mare o el tutor dels alumnes sol·licitants.  
2. Les sol·licituds (Annex II) les trametran els Directors  
dels Centres respectius, per qualsevol dels mitjans que estableix l'article 66 de la Llei de Procediment Administratiu, al Servei Territorial de Cultura i Educació corresponent.  
El Director farà constar les dades del Centre i les del professor acompanyant, seguint el model de l'Annex III.  
3. Les escoles que s'acullen a la situació prevista en el punt segon, 2, presentaran cada una un exemplar de l'Annex III, juntament amb les sol·licituds dels seus alumnes. En cada cas s?especificarà a quin Centre està adscrit el professor acompanyant.  
4. El termini de presentació de sol·licituds serà de 10 dies naturals, comptadors a partir de la data de publicació d'aquesta Resolució en el Diari Oficial de la Generalitat Valenciana.  
Sisé.  
1. En cada Servei Territorial de Cultura i Educació es constituirà una Comissió per a seleccionar i ordenar les sol·licituds presentades. Aquesta Comissió estarà composta pels membres següents:  
- President: Director Territorial de Cultura i Educació  
o la persona en qui delegue.  
- Vocals: el Cap de la Unitat d'Inspecció Educativa; l?Inspector Coordinador de Programes, dos Directors de Centres d'Educació General Bàsica, un de Centre Públic i altre de Centre Privat, designats pel Director Territorial de Cultura i Educació corresponent; dos pares d'alumnes, un en representació dels Centres Públics i altre dels Centres Privats, designats per la Federació d?associacions de Pares d'Alumnes corresponent; el Cap de la Secció d?Activitats Culturals i Educatives que farà de Secretari de la Comissió.  
2. Per a l'ordenació preferent es tindran en compte els criteris següents:  
a) Les característiques sòcio- econòmiques de la zona on està ubicat el Centre docent sol·licitant.  
Tindran preferència els alumnes que provenen de zones rurals, nuclis perifèries o suburbials i zones d'acció educativa preferent.  
b) Els Centres que no han tingut oportunitat de participar en altres campanyes d'Escoles Viatgeres.  
En tot cas es considerarà i valorarà l'avantprojecte que presenta el Centre, així com la preparació, l'experiència i el currículum del professor envers les activitats de tractament del medi.  
Seté.  
1. Les ajudes comprendran els aspectes següents:  
- El transport amb ferrocarril des de l?estació de tren més pròxima al lloc d'origen fins a la capçalera de ruta i a l?inrevés, d'acord amb el conveni entre el Ministeri d'Educació i Ciència i Renfe.  
- Les despeses d'allotjament i manutenció als Centres d'acollida.  
- Les despeses de transport per carretera corresponents al trajecte de cada ruta.  
- La cobertura de riscs pel període de durada de les Escoles Viatgeres es farà mitjançant una pòlissa d'accidents que amb aquests efectes subscriurà la Conselleria de Cultura, Educació i Ciència.  
- Als beneficiaris que recórreguen rutes fora de la Península se'ls assegurarà el corresponent transport (aeri o marítim) des de la Península fins a la capçalera de ruta i a l?inrevés.  
2. El mòdul de gratificació a cada professor acompanyant serà d'11.000 PTA.  
Vuité.  
1. Cada Centre participant haurà de trametre, després d'haver recorregut la ruta i en un termini màxim de dos mesos des que acabe, una Memòria d?Avaluació (per triplicat) a la Direcció Territorial corresponent (Servei d?Activitats Culturals i Educatives).  
2. La Memòria d?Avaluació es presentarà en tamany Din- A4 i amb una extensió no superior a 15 folis. Comptarà, almenys, amb els apartats següents:  
a) Objectius realitzats: arreplegarà els objectius de l'Escola Viatgera, les característiques del grup, les activitats anteriors al viatge i les realitzades amb posterioritat, i els mitjans emprats per a l'avaluació dels resultats.  
b) Diari: on es reflectirà de manera seqüencial el desenrotllament de les activitats i l'adequació d'aquestes als objectius proposats, així com el nivell d?ús i les condicions de les infrastructures.  
c) Avaluació dels resultats: reflectiran no només la síntesi dels coneixements adquirits pel grup durant el desplegament de l'Escola Viatgera, sinó també i fonamentalment les actituds suscitades en els alumnes pel contacte amb d'altres cultures, la capacitat d'aquests per a participar en la vida de les comunitats visitades i el nivell d'anàlisi critica i d'elaboració d'alternatives davant els problemes locals assolits pel col·lectiu.  
Quan la Inspecció Educativa haja valorat les Memòries, el Director Territorial les trametrà, amb l'informe corresponent, a la Direcció General de Centres i Promoció Educativa, Servei de Programes d'Alumnes.  
Nové. Quan la Comissió esmentada en l'apartat sisé seleccione i ordene les sol·licituds, els Serveis Territorials les trametrà a la Direcció General de Centres i Promoció Educativa, Servei de Programes d'Alumnes.  
La Direcció General de Centres i Promoció Educativa dictarà la Resolució oportuna fent pública la relació de Centres seleccionats i indicant la Ruta corresponent. Als Centres seleccionats se'ls notificarà d'aquesta Resolució, que es publicarà en el Diari Oficial de la Generalitat Valenciana.  
València, 1 de març de 1988. - El Director General de Centres i Promoció Educativa: Baltasar Vives i Moncho.  
ANNEX I  
DISTRIBUCIO DE GRUPS DE LA COMUNITAT VALENCIANA QUE PARTICIPARAN EN EL PROGRAMA D'ESCOLES VIATGERES  
Veure annex